Mangelen på rapportering gjør det umulig for helsemyndighetene å føre tilsyn med en behandling som ennå er under utprøving, sier Jan Helge Solbakk, professor i medisinsk etikk. Solbakk foreslo i 2004 at en uavhengig nemnd skulle avgjøre hvem som skulle få sykdomsteste embryo i et forsøk på å få barn uten en alvorlig arvelig sykdom. Stortinget fulgte hans oppfordring.